KOMMISSIONENS FORORDNING (EF) Nr. 1267/2004
af 8. juli 2004
om fastsættelse af justeringskoefficienterne for de traditionelle importørers særlige referencemængder og for de ikke-traditionelle importørers særlige tildelinger inden for rammerne af den supplerende mængde for import af bananer til de nye medlemsstater i perioden fra 1. maj til 31. december 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 838/2004 af 28. april 2004, om overgangsforanstaltninger for import af bananer til Fællesskabet som følge af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1), særlig artikel 6, stk. 2, og artikel 7, stk. 1, og
ud fra følgende betragtninger:
(1)
I forordning (EF) nr. 838/2004 er den supplerende mængde, der er til rådighed for import af bananer i de nye medlemsstater i perioden fra 1. maj til 31. december 2004, fastsat til 300 000 tons, der er fordelt på 249 000 tons til de traditionelle importører og 51 000 tons til de ikke-traditionelle importører.
(2)
I afventning af resultaterne af kontrollen af de dokumenter og bilag, som importørerne har indsendt i henhold til artikel 6 i forordning (EF) nr. 414/2004 (2) eller nationale bestemmelser, som de nye medlemsstater inden tiltrædelsen har vedtaget til dette formål, er det fastsat i artikel 5, 6 og 7 i forordning (EF) nr. 838/2004, at der for hver importør, alt efter tilfældet, fastsættes en foreløbig referencemængde eller tildeling for at muliggøre udstedelsen af importlicenser i begyndelsen af maj for en første tranche af den supplerende mængde. Med henblik herpå er der i forordning (EF) nr. 839/2004 (3) fastsat de justeringskoefficienter, der er nødvendige, for at importørernes foreløbige individuelle mængder kan fastsættes.
(3)
Efter denne kontrol bør der i henhold til artikel 6 og 7 i forordning (EF) nr. 838/2004, som ændret, fastsættes de justeringskoefficienter, der er nødvendige, for at de kompetente nationale myndigheder kan fastsætte de traditionelle importørers særlige referencemængder og de ikke-traditionelle importørers særlige tildelinger for perioden fra 1. maj til 31. december 2004.
(4)
Ifølge de nationale myndigheders meddelelser er de traditionelle importørers særlige referencemængder på i alt 574 641,499 tons, og de ikke-traditionelle importørers ansøgninger om særlige tildelinger omfatter i alt 203 401,506 tons.
(5)
Ovennævnte justeringskoefficienter bør derfor fastsættes afhængigt af den supplerende mængde og medlemsstaternes meddelelser. For at importørerne kan indgive deres licensansøgninger for anden tranche rettidigt i juli 2004, bør bestemmelserne i denne forordning træde i kraft straks -
UDSTEDT FØLGENDE FORORDNING:
Artikel 1
I forbindelse med den i artikel 3 i forordning (EF) nr. 838/2004 fastsatte supplerende mængde, der er til rådighed for import af bananer til de nye medlemsstater i perioden fra 1. maj til 31. december 2004, er
a)
justeringskoefficienten for hver traditionel importørs særlige referencemængde, jf. artikel 6, stk. 2, i ovennævnte forordning, på 0,64964
b)
justeringskoefficienten for hver ikke-traditionel importørs ansøgning om særlig tildeling, jf. artikel 7, stk. 1, på 0,25073.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juli 2004.